پاکستان میں 2020ء



عہدیداران 
 صدر پاکستان: عارف علوی
 وزیر اعظم پاکستان: عمران خان
 صدر ایوان بالا پاکستان: صادق سنجرانی
 اسپیکر قومی اسمبلی پاکستان: اسد قیصر
 منصف اعظم پاکستان: گلزار احمد
 سربراہ پاک فوج: قمر جاوید باجوہ
 سربراہ عسکریہ پاکستان: ندیم رضا

واقعات 
 مزید پڑھیں: پاکستان میں کورونا وائرس کی وبا، 2020ء

جنوری 

 10 جنوری: چاند گرہن جنوری 2020ء واقع ہوا جو پاکستان میں دکھائی دِیا۔ 
 10 جنوری: کوئٹہ بم دھماکہ، کوئٹہ میں واقع ایک مسجد میں دھماکے سے 15 افراد جاں بحق ہوئے۔
 16 جنوری: ڈائریکٹر جنرل آئی ایس پی آر آصف غفور کا تبادلہ ہوا اور میجر جنرل بابر افتخار نئے ڈائریکٹر جنرل آئی ایس پی آر مقرر کیے گئے۔ 
 27 جنوری: منظور پشتین کو پاک فوج کے خلاف گفتگو اور محاذ آرائی پر گرفتار کر لیا گیا۔

فروری 
 یکم فروری: ٹدی دل حملہ 2019ء –2020ء، حکومت پاکستان نے محکمہ زراعت کے ذریعے ریاستی ہنگامی صورت حال نافذ کردی تاکہ زرعی زمینوں پر لگی ہوئی فصلوں کو بچایا جا سکے۔
 12 فروری: حافظ محمد سعید کو ساڑھے پانچ سال کی قید کی سزا سنائی گئی جو بعد میں نظر بندی میں تبدیل کردی گئی۔
 17 فروری: کوئٹہ بم دھماکہ فروری 2020ء، کوئٹہ میں پریس کلب کے قریب ریلی میں ایک خودکش بمبار نے خود کو اُڑا لیا جس کے نتیجے میں 10 افراد جاں بحق اور 35 افراد زخمی ہوئے۔
 26 فروری: پاکستان میں کورونا وائرس کے پہلے 2 کیس رپورٹ ہوئے۔

مارچ 
 5 مارچ: انہدام عمارت گلبہار، کراچی 2020ء
 8 مارچ: عورت مارچ

مئی 
 مزید دیکھیں: پی آئی اے پرواز 8303
 یکم مئی: سیاست دان اللہ یار انصاری کورونا وائرس سے اِنتقال کرگئے۔
 10 مئی: نامور اداکار اور شاعر اطہر شاہ خان جیدی 77 سال کی عمر میں کراچی میں وفات پاگئے۔
 20 مئی: رکن پنجاب صوبائی اسمبلی شاہین رضا کورونا وائرس سے اِنتقال کرگئیں۔
 22 مئی: پاکستان انٹرنیشنل ایئر لائنز کی پرواز 8303 کو جناح انٹرنیشنل ائیرپورٹ، کراچی کے گرد حادثہ پیش آیا۔ 91 مسافروں سمیت عملے کے 8 افراد شریکِ سفر تھے جن میں سے محض 2 ہی زِندہ بچ سکے۔

جون 
 3جون: صوبائی اسمبلی خیبر پختونخوا کے رکن میاں جمشیدالدین کاکاخیل کورونا وائرس سے اسلام آباد میں اِنتقال کرگئے۔
 3 جون: رکن پنجاب صوبائی اسمبلی اور سیاست دان شوکت منظور چیمہ کورونا وائرس سے لاہور میں اِنتقال کرگئے۔
 13 جون: نامور اداکارہ اور ہدایت کارہ صبیحہ خانم 85 سال کی عمر میں لیزبرگ، ورجینیا میں وفات پاگئیں۔
 17 جون: نامور اداکار اور بزم طارق عزیز نامی پروگرام کے میزبان طارق عزیز انتقال کرگئے۔
 20 جون: جامعہ بنوریہ کے مہتمم مفتی محمد نعیم انتقال کرگئے۔
 22 جون: نامور شیعی عالم، محقق، فقیہ علامہ طالب جوہری کورونا وائرس سے اِنتقال کرگئے۔
 22 جون: بانی پاکستان قائد اعظم محمد علی جناح کے نواسے محمد اسلم جناح 70 برس کی عمر میں کراچی میں انتقال کرگئے۔
 25 جون: نامور شاعر اور مصنف سید آل عمران کورونا وائرس سے اسلام آباد میں وفات پاگئے۔
 26 جون: جماعت اسلامی پاکستان کے سابق امیر سید منور حسن کراچی میں حرکتِ قلب بند ہوجانے سے اِنتقال کرگئے۔
 29 جون: پاکستان سٹاک ایکسچینج حملہ، 2020ء، کالعدم تنظیم بلوچستان لبریشن آرمی سے تعلق رکھنے والے 4 دہشت گردوں نے پاکستان سٹاک ایکسچینج پر حملہ کر دیا۔ دہشت گرد مارے گئے اور 2 سیکیورٹی گارڈز سمیت ایک پولیس اہلکار شہید ہوا۔       
 30 جون: عالمی بینک نے پاکستان کے لیے 50 کروڑ امریکی ڈالر امداد دینے کا اعلان کیا۔
 30 جون: یورپی ممالک نے پاکستان انٹرنیشنل ایئر لائنز کی پروازوں کو یورپ میں داخل ہونے اور پروازوں پر پابندی عائد کردی جس کا اِطلاق یکم جولائی 2020ء سے ہوا۔
 30 جون: نگار جوہر پاک فوج میں پہلی خاتون لیفٹیننٹ جنرل مقرر ہوئیں۔

جولائی 
 یکم جولائی: یورپ میں پاکستان انٹرنیشنل ایئر لائنز کی پروازوں کی پابندی پر عمل درآمد ہوا۔

ستمبر 
 20 ستمبر: پاکستان ڈیموکریٹک موومنٹ کا قیام عمل میں آیا۔ پاکستان کی گیارہ سیاسی جماعتوں کے اِس اتحاد کے سربراہ مولانا فضل الرحمٰن مقرر ہوئے۔

نومبر 
 12 نومبر: پشاور ہائی کورٹ کے چیف جسٹس وقار احمد سیٹھ کورونا وائرس کے باعث اسلام آباد کے ایک نجی ہسپتال میں انتقال کرگئے۔

دسمبر 
 2 دسمبر: سابق وزیراعظم پاکستان میر ظفر اللہ خان جمالی 76 سال کی عمر میں راولپنڈی میں انتقال کرگئے۔

معیشت 
 پاکستان کا وفاقی بجٹ 2019ء – 2020ء

کھیل 
 9 فروری — 16 فروری: کبڈی عالمی کپ 2020ء
 20 فروری - 15 مارچ: پاکستان سپر لیگ 2020ء

وفیات

جنوری 
 7 جنوری: فخرالدین جی ابراہیم، سابق منصفِ اعظم، گورنر سندھ اور چیف الیکشن کمشنر آف پاکستان۔ (پیدائش: 1928ء)
 19 جنوری: علی مردان شاہ، رکن سندھ اسمبلی، 1988ء تا 2020ء۔ (پیدائش: 1957ء)
 28 جنوری: محمد مناف (کرکٹر)پاکستان کرکٹ ٹیم کے کھلاڑی۔ (پیدائش: 1935ء)

فروری 
 5 فروری: محمد شفیق، رکن گلگت بلتستان قانون ساز اسمبلی۔
 6 فروری: ملک عطا محمد خان، جاگیردار اور سیاست دان۔ (پیدائش: 1941ء)
 10 فروری: وقار حسن، پاکستان کرکٹ ٹیم کے کھلاڑی۔ (پیدائش: 1932ء)
 15 فروری: شہناز انصاری، رکن صوبائی اسمبلی سندھ، 2013 ء تا 2020ء۔ (پیدائش: 1970ء)
 15 فروری: نعیم الحق، سیاسی مشیر۔ (پیدائش: 1949ء)
 20 فروری: عثمان اللہ خان، پاکستانی اولمپک باکسر۔ (پیدائش: 1974ء)
 21 فروری: لال خان، مارکسی نظریات کے دانشور۔ (پیدائش: 1956ء)
 25 فروری: نعمت اللہ خان، سیاست دان اور سابق ناظم کراچی۔ (پیدائش: 1930ء)

مارچ 
 6 مارچ: امان اللہ، پاکستانی اسٹیج کے مزاحیہ اداکار۔ (پیدائش: 1946ء)
 14 مارچ: مبشر حسن، سیاست دان اور سابق وزیر خزانہ۔ (پیدائش: 1922ء)

جون 
 13 جون: صبیحہ خانم، نامور پاکستانی اداکارہ اور ہدایت کارہ۔ (پیدائش: 1935ء)
 17 جون: طارق عزیز، نامور اداکار اور بزم طارق عزیز نامی پروگرام کے میزبان۔ (پیدائش: 1936ء)
 20 جون: مفتی محمد نعیم، جامعہ بنوریہ کے مہتمم، عالم، فقیہ۔ (پیدائش: 1955ء)
 22 جون: علامہ طالب جوہری، نامور شیعی عالم، محقق، فقیہ، مؤرخ۔ (پیدائش: 1939ء)
 26 جون: سید منور حسن، سابق امیر جماعت اسلامی پاکستان۔ (پیدائش: 1941ء)

اگست 
 20 اگست: حاصل خان بزنجو، سیاست دان۔ (پیدائش: 1958ء)
 26 اگست: مظفر حسین شاہ، سابق وزیراعلیٰ سندھ۔ (پیدائش: 1945ء)

نومبر 
 12 نومبر : وقار احمد سیٹھ، چیف جسٹس پشاور ہائی کورٹ۔ (پیدائش: 1961ء)

دسمبر 
 2 دسمبر:میر ظفر اللہ خان جمالی، سابق وزیراعظم پاکستان۔ (پیدائش: 1944ء)

مزید دیکھیے 
 پی آئی اے پرواز 8303

حوالہ جات 

پاکستان میں 2020ء
ایشیا میں 2020ء
ایشیا میں 2020ء کی دہائی
2020ء بلحاظ ملک
پاکستان میں 2010ء کی دہائی
پاکستان میں اکیسویں صدی کے سال
پاکستان میں 2020ء کی دہائی
ویکی ڈیٹا سے مطابقت رکھنے والی مختصر تفصیل